joelniklaus/EU_Wikipedias huggingface dataset:
Karvanen

Karvanen tai Karvisten lampi on Kymenlaaksossa Kouvolassa  Ansalahden lähellä sijaitseva lampi.

Maantietoa 
Lampi on 290 metriä pitkä, 90 metriä leveä, ja sen pinta-ala on 1,5 hehtaaria. Lammella ei ole kartan mukaan saaria.  Sen rantaviivan pituus on 650 metriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Rihunlammen valuma-alueeseen (14.946) se kuuluu. Lammen vedenpinnan korkeus on 109,5 metriä mpy.

Lähteet 

Karijärven valuma-alue
Kouvolan järvet
Botin luomat artikkelit
Korvamnondopuu

Korvamnondopuu (Julbernardia magnistipulata) on hernekasvien (Fabaceae) heimoon, mnondopuiden (Julbernardia) sukuun kuuluva kasvilaji. Se on ainavihanta puuvartinen kasvi, joka kasvaa tavallisesti 10–25 metriä korkeaksi puuksi, mutta jää joskus vain noin 2,5 metriä korkeaksi pensaaksi.

Korvamnondopuu kasvaa sademetsissä, jokivarsien metsissä sekä rannikon ainavihannissa metsissä ja leimupuumetsissä merenpinnan tasosta aina 1150 metrin korkeuteen saakka. Korvamnondopuu kasvaa luonnossa Itä-Afrikan trooppisissa osissa Kenian eteläosista Tansanian pohjoisosiin. Pienen luontaisen levinneisyysalueensa vuoksi laji on luokiteltu vaarantuneeksi (VU) lajiksi.

Korvamnondopuuta on kerätty paikallisesti luonnosta siitä saatavan kuidun sekä puuaineksen vuoksi. Puun kuituisesta kaarnasta voi valmistaa kuitua köysiä varten. Puuainesta on käytetty erilaisten tarve-esineiden valmistamiseen sekä polttopuuna ja puuhiilen valmistuksessa. Joskus korvamnondopuuta on myös istutettu varjoa tuovaksi koristepuuksi.

Lähteet 
 Useful Tropical Plants: Julbernardia magnistipulata

Viitteet

Aiheesta muualla 
 JSTOR Global Plants: Julbernardia magnistipulata 
 Global Biodiversity Information Facility (GBIF): Julbernardia magnistipulata 

Hernekasvit
Uhanalaiset kasvit
Vapahtajan ritarikunta

Vapahtajan ritarikunta () on kreikkalainen ritarikunta, joka on perustettu 1829. Se nykyisen Kreikan tasavallan korkein mahdollinen kunnianosoitus. Ensimmäinen kunniamerkin saaja oli kuningas Oton isä, Ludvig I vuonna 1833. Kunnianosoitusta jaetaan nykyään kiitollisuudenosoituksena erityisen asiokkaista teoista Kreikan valtion tai sen intressien eteen mm. hallinnon, elinkeinoelämän, diplomatian tai armeijan saralla. Ulkomaisille valtionpäämiehille myönnetään usein suurristin arvo.

Kunnianosoitusta jaetaan viidessä luokassa:

  suurristi
  suurupseeri
  komentaja
  kultainen risti
  hopeinen risti

Lähteet 

Kreikan kunniamerkit
Ritarikunnat
Feeniksin ritarikunta

Feeniksin ritarikunta () on kreikkalainen ritarikunta, joka on perustettu vuonna 1926. Ritarikunta korvasi Kreikan kuningaskunnassa jaetun Yrjö I:n ritarikunnan ja sitä jaettiin aluksi vain Kreikan intressejä puolustaneille ulkomaalaisille. Ritarikunta säilyi monarkian palauttamisen jälkeen vuonna 1935 ja sen kaatumisen vuonna 1973.

Nykyään kunniamerkkiä jaetaan sellaisille henkilöille, jotka ovat ansioituneet mm. taiteen, tieteen, julkishallinnon, merenkulun, kaupan ja elinkeinoelämän saralla. Saajan ei tarvitse olla Kreikan kansalainen.

Kunnianosoitusta jaetaan viidessä luokassa:

  Suurristi
  Suurkomentaja
  Komentaja
  Kultainen risti
  Hopeinen risti

Lähteet 

Kreikan kunniamerkit
Ritarikunnat
Katajajärvi (Kouvola)

Katajajärvi on Kymenlaaksossa Kouvolassa Repoveden kansallispuiston lähellä sijaitseva järvi.

Maantietoa 
Järvi on 1,0 kilometriä pitkä, 300 metriä leveä, ja sen pinta-ala on 13,7 hehtaaria. Se sijaitsee kallioalueen alavassa laaksossa. Itärannasta kohoaa 30 metriä ylemmäksi pieni kalliomäki, josta laskee järveen jyrkkä rinne. Järvellä ei ole kartan mukaan saaria. Sen rantaviivan pituus on 2,4 kilometriä ja sen rannat ovat metsämaata. Järven rantoja seuraa polut, jotka ovat kansallispuiston retkeilijöiden kulkuttamia.

Luontoarvoja 
Järvi sijaitsee Repoveden kansallispuiston yhteydessä olevalla Aarnikotkan metsän luonnonsuojelualueella. Sen rantametsät kuuluvat suojelualueeseen mutta ei sen vesialue. Retkeilypolkujen reitistö kiertää järven eteläosan ympäri ja haarautuu etelään Kapiaveden rantaan, kaakossa Tervajärven suuntaan ja lännessä se kiertää Katajavuoren huipun kautta. Vuorella on hieno näköalapaikka. Järven koillisrannassa on nuotiopaikka ja käymälä.

Todisteita varhaisesta viljelystä 
Vuonna 2004 otettiin Katajajärven pohjasedimentistä kairausnäyte, jonka tukimuksissa paljastui järven ympäristössä kaksi varhaisen viljelytoiminnan aikakautta. Vaikka todisteet koskevatkin vain Katajajärven lähialueita, voidaan ilmiö laajentaa koskemaan koko Repoveden kansallispuiston länsialueita. Ensimmäinen viljelykausi alkoi noin 4 000 vuotta sitten ja kesti noin 900 vuoden ajan. Kaskiviljelyyn viittavien kasvien siitepöly kuului suolaheinälle ja nokkoselle, mutta yksittäisiä ohran siitepölyäkin löytyi. Seuraava viljelykausi alkoi 660 eaa., jolloin viljeltiin varmuudella ainakin ohraa ja vuonna 470 eaa. myös ruista. Avomaiden suuresta määrästä kertoo taas suolaheinän, nokkosen ja heinäkasvien suuret siitepölymäärät. Näiden määrä alkoi vähentyä 260 eaa., mutta ohraa ja hamppua on viljelty vähäisemmässä määrin 190 jaa. asti. Viimeinen viljelyjakso alkoi keskiajalla 1200-luvulla ja se jatkuu edelleen.

Vesistösuhteet 
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Repoveden–Luujärven alueeseen (14.981) se kuuluu. Järven vedenpinnan korkeus on 77,5 metriä mpy. Järven laskuoja alkaa järven pohjoispäästä ja laskee Repoveden Kuutinlahteen.

Lähteet 

Repoveden kansallispuisto
Repoveden–Tihvetjärven valuma-alue
Kouvolan järvet
Botin luomat artikkelit
Kosovon kansalaisuus

Kosovon kansalaisuus on laillinen suhde Kosovon tasavallan ja yksittäisen ihmisen välillä. Maassa noudatetaan ius sanguinis -periaatetta. Kosovon perustuslaki määrittelee, että myös ulkomailla asuvat kansalaiset nauttivat myös maan suojeluksesta.

Kansalaisuuden saaminen syntymällä 
Mikäli vähintään toinen henkilön vanhemmista on Kosovon kansalainen, myös lapsi on Kosovon kansalainen. 

Myös kosovolaisten adoptoimat alaikäiset lapset saavat maan kansalaisuuden ja lasketaan syntyperäisiksi kansalaisiksi.

Kansalaisuuden saaminen hakemuksella 
Kosovon kansalaisuutta voivat hakea sellaiset yli 18-vuotiaat henkilöt, jotka täyttävät seuraavat ehdot:

 Hakija on asunut Kosovossa laillisesti vähintään viisi vuotta
 Hakija ilmoittaa, ja toiminnallaan osoittaa, hyväksyvänsä Kosovon perustuslain ja osoittanut integroituneensa paikalliseen yhteiskuntaan
 Hakija pystyy todistettavasti elättämään itsensä turvautumatta sosiaalietuuksiin
 Hakija on hoitanut kaikki taloudelliset velvoitteensa Kosovossa
 Hakija hallitsee vähintään alkeet jommasta kummasta maan virallisesta kielestä (serbia tai albania) 

Kosovon kansalaisen kanssa naimissa oleva henkilö voi saada kansalaisuuden hakemuksella kolmen vuoden avioliiton jälkeen tai vuoden jälkeen, mikäli on oleskellut laillisesti Kosovossa. Kaikki muut yllä mainitut ehdot koskevat myös puolisoita.

Kaksoiskansalaisuus 
Kosovo tunnustaa kaksoiskansalaisuuden.

Lähteet 

Kansalaisuus
Kosovo
Tadžikistanin yleisradio

Tadžikistanin yleisradio on Tadžikistanin valtiollista yleisradiotoimintaa, jota hallinnoi maan hallituksen yhteydessä toimiva Tadžikistanin televisio- ja radiokomitea (). Radio- ja televisiokanavat toimivat sen alaisuudessa erillisinä valtion laitoksina.

Historia
Yleisradiolähetykset alkoivat Stalinobodista (nykyinen Dušanbe) vuonna 1930. Vuonna 1932 perustettiin Tadžikistanin SNT:n radiokomitea ja seuraavana vuonna saatiin uusi lähetysasema. Radion ulkomaanlähetykset alkoivat vuonna 1949. Vuonna 1970 Tadžikistanissa oli 322 lankaradiokeskusta, 276 000 lankaradiovastaanotinta ja 412 000 radiovastaanotinta.

Tadžikistanin televisio aloitti toimintansa vuonna 1959. Vuonna 1967 otettiin käyttöön releyhteys, joka mahdollisti Moskovan ja Taškentin ohjelmien välittämisen. Televisiovastaanottimia oli 264 000 vuonna 1970.

Tasavallan radio lähetti vuonna 1974 yhteensä 26 tuntia ohjelmaa päivässä tadžikin, venäjän ja uzbekin kielillä. Television ohjelma-aika oli 11 tuntia.

Nykypäivä
Tadžikistanin yleisradiotoiminnasta vastasi neuvostoaikana tasavallan televisio- ja radiokomitea. Se muutettiin vuonna 1994 kulttuuri- ja tiedotusministeriön alaiseksi televisio- ja radiohallinnoksi ja vuonna 1996 jälleen komiteaksi.

Televisio- ja radiokomitean alaisuuteen kuuluvat erillisinä valtion laitoksina toimivat valtakunnalliset radio- ja televisiokanavat, Vuoristo-Badahšanin autonomisen alueen televisio- ja radiohallinto, alueelliset ja paikalliset radio- ja TV-asemat, tekniset palvelut, joukko musiikkiyhtyeitä, media-akatemia ja viikoittainen ohjelmalehti.

Valtakunnallisia radio-ohjelmia on neljä:
 Yleiskanava Radioi Todžikiston
 Kulttuurikanava Farhang
 Pääkaupungin kanava Sadoi Dušanbe
 Ulkomaanpalvelu Ovozi todžik.

Radion ulkomaanpalvelu lähettää ohjelmia tadžikin, darin, persian, venäjän, englannin, arabian, hindin ja uzbekin kielillä. Radioi Todžikiston ja Ovozi todžik toimivat edelleen myös keski- ja lyhytaalloilla, ja lähetysyhtiö Teleradiokom vuokraa ohjelma-aikaa ulkomaisille radioasemille.

Valtakunnallisia televisiokanavia ovat:
 Yleiskanava Televisioni Todžikiston
 Toinen yleiskanava Safina
 Lastenkanava Bahoriston
 Uutiskanava Džahonnamo, joka toimii myös venäjäksi ja englanniksi
 Urheilukanava Varziš
 Elokuvakanava Sinamo.

Valtiollisten kanavien rinnalla Tadžikistanissa toimii yksityisiä radio- ja televisioasemia.

Lähteet

Aiheesta muualla

 Televisioni Todžikiston 
 Uutiskanava Džahonnamo , , 
 Radioi Todžikiston 
 Ulkomaanpalvelu Ovozi todžik , , 

Julkisen palvelun mediayhtiöt
Tadžikistanilainen kulttuuri
Kukkolampi

Kukkolampi tarkoittaa seuraavia:

 Kukkolampi, lampi Jaalassa
 Kukkolampi, lampi Mäntyharjussa lähellä Hietaniemeä
 Kukkolampi, lampi Mäntyharjussa lähellä Vanhakorpea.
Antti Toivola

Antti Toivola (s. 31. toukokuuta 1994 Seinäjoki) on suomalainen pesäpalloilija, joka edustaa Alajärven Ankkureita. Hänen kasvattajaseura on Nurmon Jymy. Hän on pelannut aiemmin Nurmon Jymyn lisäksi Alavuden Peli-Veikkoissa. Hän on lyönyt viimeisen kolmen kauden aikana ykköspesiksessä yhteensä 4 kunnaria, lisäksi hänellä on 53 lyötyä juoksua.

Vuonna 1994 syntyneet
Elävät henkilöt
Suomalaiset pesäpalloilijat
Korvausteologia

Korvausteologia eli supersessionismi tarkoittaa teologista ajatusta, jonka mukaan kristillinen kirkko tai seurakunta olisi ottanut Israelin eli juutalaisten paikan Jumalan valittuna kansana ja ottanut Israelille kuuluvat lupaukset. Korvausteologian mukaan juutalaisilla ei olisi pelastushistoriallista merkitystä. Korvausteologiaan piirissä on useita käsityksiä juutalaisten ja Israelin asemasta Jumalan suunnitelmassa. Korvausteologiaa ilmenee paikoin erityisesti refromoiduissa kirkoissa.

Korvausteologisen käsityksen mukaan juutalaiset hylkäsivät Jeesuksen ja kristityt korvasivat juutalaiset valittuna kansana. Näin ollen Jumalan Vanhassa testamentissa antamat lupaukset koskivat Jeesuksen sovitustyön jälkeen kristittyjä juutalaisten sijaan. Korvausteologian juuret ovat Uudessa testamentissa sekä kirkkoisien teologiassa.

Lähteet 

Katolinen teologia
Kristilliset käsitteet
Stolypinin hallitus

Stolypinin hallitus oli Venäjän keisarikunnan kolmas hallitus, jonka virkakausi oli 21. heinäkuuta 1906 – 18. syyskuuta 1911. Pääministeri Pjotr Stolypin johti hallitusta Kiovassa tapahtuneen salamurhaansa saakka syyskuussa 1911.

Hallituksen kokoonpano
Hallituksen kokoonpano muuttui usein, koska ministerit ei­vät täyt­tä­neet Stolypinin heihin koh­dis­tanei­ta odo­tuk­sia.

Lähteet

Venäjän hallitukset
Dominioteologia

Dominioteologia eli dominionismi on radikaaleihin 1990-luvulla kehittyneistä evankelisuuden suuntauksista. Se pohjaa kalvinistiseen oppiin Jumalan kaikkivaltiudesta ja Raamatusta kaiken elämän ohjekirjana, uskoo teonomistiseen etiikkaan ja pitää kristittyjen velvollisuutena maallisten instituutioiden vähittäistä valtaamista.

Dominionismi pyrkii amerikkalaisen kulttuurin, lakijärjestyksen ja yleisen maailmanhahmotuksen järjestämiseen puhtaasti kristilliseltä pohjalta, kristillisten poliitikkojen, tuomarien ja opettajien toimesta sekä Raamatun sääntöjä kirjaimellisesti soveltaen. Dominionismi pohjaa puritanismin perintöön ja 1800-luvun lopun uuskalvinismiin. Teologisesti dominionismi voidaan nähdä reformoidun tunnustuksen perusoppien radikaalina politisoijana.

Lähteet

Viitteet 

Kristillinen fundamentalismi
Kristillinen politiikka
Jonne Halttunen

Jonne Haltunen (s. 13. joulukuuta 1985 Jyväskylä) on suomalainen rallin kartanlukija. Halttunen kilpailee rallin MM-sarjassa Toyota Gazoo Racing -tehdastallissa Kalle Rovanperän kartanlukijana. He voittivat rallin maailmanmestaruuden kaudella 2022, ja Halttusesta tuli ensimmäinen suomalainen maailmanmestaruuden voittanut kartanlukija sitten Timo Rautiaisen (2002).

Halttunen debytoi MM-rallissa Suomen rallissa 2011 Santeri Jokisen kartanlukijana, jonka jälkeen hän on kilpaillut Matias Kauppisen ja Teemu Asunmaan kanssa. Vuonna Halttunen osallistui ensi kertaa kilpailuun Rovanperän kartanlukijana Walesin rallissa 2017 WRC2-luokassa.
Ensimmäisen WRC-luokan MM-osakilpailuvoittonsa Halttunen saavutti Rovanperän kanssa Viron rallissa 2021.
Halttunen ja Rovanperä voittivat WRC2 Pro -sarjan mestaruuden vuonna 2019.

Lähteet 

 
Suomalaiset kartanlukijat
Vuonna 1985 syntyneet
Elävät henkilöt
Serbian tasavallan ritarikunta

Serbian tasavallan ritarikunta () on Serbian korkein mahdollinen kunniamerkki.

Kunniamerkkiä jaetaan kahdessa luokassa:

  I luokka
  II luokka

Lähteet 

Ritarikunnat
Serbian kunniamerkit
Eroaminen Natosta

Naton 13. artikla mahdollistaa sen, että jäsenmaa voi halutessaan erota sotilasliitto Natosta. Artiklan mukaan Natosta eroavan jäsenmaan tulee ilmoittaa asiasta Yhdysvaltain hallinnolle. Vuoden kuluttua eroilmoituksesta eroava osapuoli lakkaa olemasta jäsen. Pohjois-Atlantin sopimuksen mukaan jäsenen täytyisi odottaa liittymisen jälkeen 20 vuotta ennen kuin se voisi tehdä eroilmoituksen. Vuodesta 1969 lähtien 20 vuoden odotusaika ei kuitenkaan enää käytännössä päde.

Toistaiseksi yksikään jäsenmaa ei ole eronnut Natosta. Ranska tosin erosi Naton sotilaallisista rakenteista väliaikaisesti vuonna 1966, kun maa ei päässyt Yhdysvaltojen kanssa yhteisymmärrykseen Ranskan ydinaseohjelmaan liittyen. Myös esimerkiksi Kreikka erosi Naton sotilaallisista rakenteista vuonna 1974 protestina Turkin hyökättyä Kyprokselle ja miehitettyä saaren pohjoisosan. Yhdysvaltain presidenttinä toiminut Donald Trump väläytteli Yhdysvaltojen lähtöä Natosta vuonna 2018.

Jäseniä ei voida erottaa näiden mahdollisista rikkomuksista ja velvoitteiden laiminlyönneistä huolimatta. Jäsenen on siis itse haluttava eroa. Natolla ei ole käytössään erotusmekanismia eikä Naton nykyinen pääsihteeri Jens Stoltenberg ole halukas ottamaan erotusmekanismia käyttöön.

Lähteet

Aiheesta muualla 
 Puolustusministeriön sivut

Nato
Odd Reinsfelt

Odd Reinsfelt (23. elokuuta 1941 Bærum – 16. elokuuta 2022) oli norjalainen oikeistolaisen Høyre-puolueen poliitikko ja meteorologi.

Ennen kuin Reinsfeltistä tuli kokopäiväinen poliitikko, hän oli Naton Norjan osaston päämeteorologi.

Reinsfelt pääsi Bærumin kunnanvaltuustoon vuoden 1975 vaalien jälkeen. Hänestä tuli Bærumin pormestari vuonna 1992. Hän oli toiminut apulaispormestarina vuodesta 1980. Hän jäi eläkkeelle vuonna 2011.

Reinsfelt kuoli 16. elokuuta 2022 80-vuotiaana viikkoa ennen kuin olisi täyttänyt 81 vuotta.

Lähteet 

Norjalaiset poliitikot
Meteorologit
Pormestarit
Vuonna 1941 syntyneet
Vuonna 2022 kuolleet
Kurikan työväentalo

Kurikan työväentalo on vuonna 1907 rakennettu Kurikan Jyllinkylässä sijaitseva työväentalo. Talo on kulttuurihistoriallisesti arvokas, ja se on suojeltu osayleiskaavalla.

Historiaa 
Kurikan kirkonkylän Työväenyhdistys perustettiin 14. tammikuuta 1906. Yhdistyksen perustama työväentalon rakennustoimikunta hankki asuintalon, joka purettiin ja siirrettiin nykyiselle paikalleen. Talon rakennustyöt tehtiin talkoovoimin. Talon rakennuskustannuksiin päätettiin laskea liikkeelle 10 markan velkakirjalaina. 

Työväentalon vihkiäiset olivat 22. joulukuuta 1907. Juhlakutsu julkaistiin Vapaa Sana -lehdessä 20. joulukuuta 1907.

Kansalasisodan tuoksinassa talo pakko-otettiin joksikin aikaan naisvankilakäyttöön. Rakennus on ollut 1970-luvulla vuorattuna verstas- ja varastotiloiksi. Vuokrallaolon aikana talo rappeutui pahasti ja edessä oli laaja uusi remontti. Remonttia varten perustettiin rakennustoimikunta, jonka puheenjohtaja Kalevi Jouppi suunnitteli tarvittavat uudistukset.

Rakennus 
Talo on hirsirunkoinen ja ulkoseinät ovat lautakatteisia. Talon vesikatto uusittiin pärekatteiseksi 1946 ja vielä 1960-luvulla rakennuksen säänkestävyys turvattiin tiilikatteella.

Toimintaa työväentalolla 
Talolla on rakennuttajayhdistyksen lisäksi toiminut erityisesti paikalliset SKDL:n, SKP:n, SNDL:n, SDNL:n, ja SDPL:n järjestöt. Työväentalolla perustettiin 1936 urheiluseura Kurikan Visa, jolla on ollut monenlaista voimistelu-, urheilu- ja kulttuuritoimintaa. Talolla on toiminut myös monenlaiset ohjelma- ja opintoryhmät. Talo on ollut myös kansalaisopiston kurssien kokoontumispaikkana.

2000-luvulla toiminta on edelleen ollut vilkasta ja esimerkiksi vuonna 2003 erilaisia käyttövarauksia oli yhteensä 337 kappaletta. Taloa voi edelleen varata ja sen suojissa pidetään häitä, syntymäpäiviä ja muita juhlia.. Työväentalon satavuotisjuhlia vietettiin 2007, jolloin juhlapuhujana oli nuoruutensa talon toiminnoissa mukana ollut entinen ministeri Kalevi Kivistö.

Lähteet 
Katia Båsk-Ekholm & Kai Häyry: Suomen työväentaloja koskeva Selvitys. Opetusministeriö. Helsinki. 1982.

Viitteet 

Kurikan rakennukset ja rakennelmat
Työväentalot
Lapuan helluntaiseurakunta

Lapuan helluntaiseurakunta on Lapualla sijaitseva, vuonna 1935 perustettu, helluntaiseurakunta. Seurakuntaan kuuluu noin 300 jäsentä ja seurakunnan tilat sijaitsevat Lapuan keskustassa. Seurakunta on itsenäinen mutta toimii yhteistyössä Fida Internationalin, Iso Kirjan, Aikamedian ja Avainmedian kanssa. Seurakunnan johtava pastori on Veli-Matti Köykkä.

Alkujaan seurakunta tuli tunnetuksi Betania-nimellä. Lapuan helluntaiseurakunta tuli 1970-luvun loppupuolella tunnetuksi Niilo Yli-Vainion johtamasta herätyksestä, joka keräsi suuria ihmismääriä ensin Lapualle ja pian muuallekin ympäri maata.

Lähteet

Viitteet

Aiheesta muualla 
 Seurakunnan verkkosivusto

Lapua
Suomen helluntaiseurakunnat
Metsälampi

Metsälampi tai Metsälammi voi tarkoittaa seuraavia:

 Metsälampi, umpeenkasvanut järvi Espoon Karhusuolla
 Metsälampi, keinotekoinen lampi Hämeenlinnassa Aulangon puistometsässä
 Metsälampi, lampi Jyväskylän Saarenmaalla
 Metsälampi, lampi Mikkelissä
 Iso Metsälampi, lampi Hirvensalmella
 Pieni Metsälampi, lampi Hirvensalmella
 Metsälammi, järvi Lohjalla.
Erhard Jakobsen

Erhard Villiam Jakobsen (25. helmikuuta 1917 Billund – 11. maaliskuuta 2002) oli tanskalainen poliitikko. Hän erosi vuonna 1973 Sosiaalidemokraateista ja perusti Keskustademokraatit, jonka puheenjohtajana toimi vuoteen 1989. Hän toimi uransa aikana Gladsaxen pormestarina, kansankäräjien jäsenenä, ministerinä ja meppinä.

Ura
Jakobsen liittyi Tanskan sosiaalidemokraattisiin nuoriin vuonna 1929 ja nousi siellä keskushallitukseen sekä opiskelijajärjestön johtoon. Vuonna 1946 hän valmistui valtiotieteiden kandidaatiksi ja vuonna 1953 hänet valittiin kansankäräjille.

Vuonna 1958 Jakobsenista tuli Gladsaxen kunnan pormestari, missä virassa hänestä tuli suosittu. Hän toimi pormestarina vuoteen 1974.

Jakobsen kuului jo 1960-luvulla sosiaalidemokraattien oikeistosiipeen, ja hän oli tyytymätön muun muassa vasemmistoradikaaliin opiskelijaliikkeseen, Vietnamin sodan vastustamiseen ja Etelä-Afrikan boikotointiin apartheidin takia. Hän syytti myös Tanskan yleisradioyhtiötä liiasta vasemmistolaisuudesta. 

Marraskuussa 1973 Jakobsen erosi sosiaalidemokraateista ja perusti oman puolueen, Keskustademokraatit. Seuranneissa vaaleissa puolue sai 14 paikkaa kansankäräjille. Vuonna 1973 hänestä tuli myös europarlamentaarikko. 

Vuonna 1982 Jakobsenilla oli merkittävä rooli neljän oikeistopuolueen kokoamisessa Poul Schlüterin johtamaan "neliapilahallitukseen". Jakobsen itse toimi Tanskan talouden koordinaatioministerinä vuosina 1987–1988.

Vuonna 1989 Jakobsen jätti keskustademokraattien puheenjohtajuuden ja hänen seuraajakseen tuli hänen tyttärensä Mimi Jakobsen.

Lähteet

Aiheesta muualla
 Erhard Jakobsen Tanskan kansankäräjien verkkosivuilla 

Tanskan ministerit
Tanskalaisten puolueiden puheenjohtajat
Tanskalaiset europarlamentaarikot
Pormestarit
Vuonna 1917 syntyneet
Vuonna 2002 kuolleet
Vaasan metodistiseurakunta

Vaasan metodistiseurakunta () on vuonna 1881 perustettu metodistiseurakunta. Vaasan metodistiseurakunta on ensimmäinen suomalainen metodistiseurakunta. Seurakunnan toimitilat sijaitsevat Vaasan keskustassa, Rauhankadulla. Seurakunnan johtava pastori on Camilla Klockars.

Historia 
Ensimmäisen kerran metodismi rantautui Vaasaan merimies Gustaf Lervikin mukana kesällä 1859, jolloin hän saarnasi seudulla. Lervik oli osallistunut Bethel-laivan herätykseen New Yorkissa. Lervikin toiminnan seurauksena syntyi metodistiherätys, mutta liikkeen kohtaaman vastustuksen vuoksi tämän oli pitäydyttävä julkisesta saarnaamisesta.

Uudemman kerran metodistiherätys syttyi Vaasassa ruotsalaisen metodistisaarnaajan Karl Johan Lindborgin toimesta vuonna 1881, jolloin mm. Hellmanin sisarukset Alba ja Hilda kuulivat Lindborgin saarnoja. Joitain viikkoja myöhemmin pastori J. Kihlström vieraili Vaasassa ja käynnisti seurakunnan perustamistyön. Suomen ensimmäinen metodistiseurakunta perusteettin ruotsalaisen lyseon vahtimestari L. Lundin kotona.

Lindborgin työtä jatkoi kesäkuusta 1883 lähtien ensimmäinen suomalainen metodistipappi Gustaf Wagnsson, joka teki saarnamatkoja myös ympäri ruotsinkielistä Pohjanmaata. Vuonna 1886 työtä jatkoi Lars Linderot, jonka työn vaikutuksesta seurakunnan jäsenmäärä tuplaantui vuodessa.

Vaasan metodistiseurakunnassa koettiin herätys vuosina 1892–1893. Seurakunnan oma kirkko vihittiin käyttöön heinäkuussa 1894 ja seurakunta oli tuolloin koko maan suurin 138 jäsenellään. Seuraavien vuosikymmenten aikana Vaasan seurakunnasta muodostui erä suurimmista ja eläväisimmistä seurakunnista.

Lähteet

Viitteet 

Suomen metodistiseurakunnat
Vaasan seurakunnat
Kristiinankaupungin metodistiseurakunta

Kristiinankaupungin ja Skaftungin metodistiseurakunta eli Etelä-Pohjanmaan metodistiseurakunta () on vuonna 1886 perustettu kristiinalainen metodistiseurakunta. Seurakunta järjestää toimintaa Kristiinankaupungissa ja Skaftungissa. Kristiinankaupungin metodistiseurakunnan johtava pastori on Tom Riska.

Historia 
Metodistinen liikehdintä alkoi Kristiinankaupungissa vuonna 1866 kun New Yorkissa Bethel-laivan herätykseen osallistuneet Gustaf Bärnlund ja Wilhelm Bärnlund palasivat kotikaupunkiinsa. Veljekset järjestivät herätyskokouksia Kristiinankaupungin alueella. Nuorempi veljeksistä, Wilhelm, palasi pian amerikkaan mutta Gustaf jatkoi saarnaamista kristiinassa. Bärnlund pyysi lähetyssaarnaajaa Kristiinankaupunkiin Karlskronan metodistikonferenssissa vuonna 1870. Kymmenen vuotta myöhemmin metodistisaarnaaja Karl Johan Lindborg saapui Vaasaan, josta käsin tämä vieraili myös Kristiinankaupungissa.

Pastori Carl Hultgren vieraili Suomessa kesällä 1882, jolloin hän vihki ensimmäisen metodistikappelin Kristiinankaupungissa. Huhtikuussa 1886 Kristiinankaupunkiin perustettiin ensimmäinen itsenäinen seurakunta. Seurakunnan ensimmäinen työntekijä oli A. G. Edlund. Vuonna 1900 kaupunkiin rakenenttiin tilava metodistikirkko. Seurakunnan toiminta levisi Kristiinankaupungista käsin Kaskisiin, Närpiöön, Lapväärttiin ja Siipyyhyn.

Lähteet

Viitteet 

Suomen metodistiseurakunnat
Kristiinankaupungin seurakunnat
Kokkolan metodistiseurakunta

Kokkolan metodistiseurakunta () on vuonna 1883 perustettu kokkolalainen metodistiseurakunta. Seurakunnan toimitilat sijaitsevat Kokkolan keskustassa Pitkänsillankadulla. Seurakunnan pastori on Mika Uusimäki. 

Metodistinen herätys alkoi Kokkolassa vuonna 1882 ruotsalaisen lähetyssaarnaja Karl Johan Lindborgin toimesta. Lindborg saapui Kokkolaan Vaasasta ja piti täällä kokouksia aamusta iltaan kolmen viikon ajan. Kokkolan metodistiseurakunta perustettiin 19. elokuuta 1883 ja seurakunta sai oman kirkon 28. joulukuuta 1890. Kokkolan seurakunta johti herätystä myös ympäröivällä maaseudulla ja siitä tuli emäseurakunta Oulun ja Pietarsaaren metodistiseurakunnille.

Lähteet

Viitteet 

Suomen metodistiseurakunnat
Kokkolan seurakunnat
Milica Gardašević

Milica Gardašević (s. 28. syyskuuta 1998) on serbialainen pituushyppääjä.

Gardašević voitti pituushypyssä kultaa alle 20-vuotiaiden Euroopan-mestaruuskilpailuissa 2017 tuloksella 646 cm ja saavutti pronssia alle 23-vuotiaiden EM-kilpailuissa 2019 tuloksella 643 cm.

Gardašević voitti kultaa Balkanin-mestaruuskilpailuissa 2019 tuloksella 642 cm ja Välimeren kilpailuissa 2022 tuloksella 667 cm. Hän jäi karsintaan ulkoratojen EM-kilpailuissa 2018, sisäratojen EM-kilpailuissa 2019 ja ulkoratojen MM-kilpailuissa 2022. Hän sijoittui yhdeksänneksi sisäratojen MM-kilpailuissa 2022 tuloksella 659 cm ja seitsemänneksi Münchenin EM-kilpailuissa 2022 tuloksella 652 cm.

Gardašević ylitti pituushypyssä kuusi metriä ensimmäisen kerran vuonna 2013 ja 6,5 metriä vuonna 2017. Hänen paras tuloksensa on 683 cm elokuulta 2022. Hänen paras sisäratatuloksensa on 669 cm, jonka hän hyppäsi maaliskuussa 2022.

Lähteet 

Serbialaiset pituushyppääjät
Vuonna 1998 syntyneet
Elävät henkilöt
Beecham House

Beecham House on brittiläinen historiallinen draamatelevisiosarja, joka sijoittuu vuoteen 1795. Sen on luonut, ohjannut ja tuottanut Gurinder Chadha. Kuusiosaista sarjaa esitettiin 23. kesäkuuta 2019 – 21. heinäkuuta 2019 välisenä aikana. Moguliaikakauden Delhiin sijoittuva sarja kuvaa Beechamien perheen elämää heidän äskettäin ostetussa talossaan. Suomessa sarjaa on esittänyt Yle TV1.

Näyttelijät

Lähteet 

Brittiläiset draamasarjat
2010-luvun televisiosarjat
Robin – täydellinen ilta

Robin – täydellinen ilta on elokuussa 2022 Fox-kanavalla alkanut viihteellinen keskusteluohjelma, jota juontaa laulaja Robin Packalen. Jokaisessa jaksossa on vieraana julkisuuden henkilöitä, joiden kanssa Packalen kokkaa ja keskustelee. Jaksoissa vieraat ja Packalen itse esittävät eri musiikkikappaleita, säestäjänään Osmo Ikonen.

Ohjelma on kuvattu Art Studio Vallilassa.

Jaksot

Lähteet

Aiheesta muualla 
 Ohjelman jaksot Ruutu-suoratoistopalvelussa

2020-luvun televisiosarjat
Foxin televisio-ohjelmat (Suomi)
Suomalaiset keskusteluohjelmat
Viihdeohjelmat
Alina Rotaru-Kottmann

Alina Rotaru-Kottmann (s. 5. kesäkuuta 1993) on romanialainen pituushyppääjä.

Rotaru-Kottmann saavutti pituushypyssä hopeaa alle 18-vuotiaiden maailmanmestaruuskilpailuissa 2009 tuloksella 609 cm ja alle 20-vuotiaiden Euroopan-mestaruuskilpailuissa 2011 tuloksella 636 cm sekä pronssia alle 23-vuotiaiden EM-kilpailuissa 2015 tuloksella 669 cm. Hän voitti kultaa universiadeissa 2017 tuloksella 665 cm.

Aikuisten arvokilpailuissa Rotaru-Kottmann on yltänyt ulkoradoilla loppukilpailuun EM-kilpailuissa 2014, jolloin hän sijoittui seitsemänneksi tuloksella 655 cm, MM-kilpailuissa 2017, jolloin hän sijoittui 12:nneksi tuloksella 646 cm, MM-kilpailuissa 2019, jolloin hän oli kuudes tuloksella 671 cm ja EM-kilpailuissa 2022, jolloin hän sijoittui 11:nneksi tuloksella 626 cm. Sisäradoilla hän on sijoittunut neljänneksi EM-kilpailuissa 2015 tuloksella 674 cm, kymmenenneksi MM-kilpailuissa 2016 tuloksella 645 cm, yhdeksänneksi MM-kilpailuissa 2018 tuloksella 641 cm ja viidenneksi EM-kilpailuissa 2019 tuloksella 664 cm.

Rotaru-Kottmannin paras pituushyppytulos on 691 cm, jonka hän hyppäsi Saksassa kesäkuussa 2019. Hänen paras sisäratatuloksensa on EM-kilpailuissa 2015 hypätty 674 cm.

Lähteet 

Romanialaiset pituushyppääjät
Vuonna 1993 syntyneet
Elävät henkilöt
Vittorio Matteo Corcos

Vittorio Matteo Corcos (10. huhtikuuta 1859 Livorno - 11. elokuuta 1933 Firenze) oli italialainen, juutalaistaustainen taidemaalari. Hän maalasi kuuluisuuksien muotokuvia ja useita elegantteja naistutkielmia.  

Corcos opiskeli maalaustaidetta aluksi Firenzessä. Hän jätti Firenzen 19-vuotiaana opiskellakseen taidetta Napolissa suuresti ihailemansa Domenico Morellin oppilaana. Napolista hän siirtyi Pariisiin missä tapasi Léon Bonnatin. Pariisissa hän sai sopimuksen Goupil- gallerian kanssa töidensä näyttelyistä ja myymisestä. Lisätuloja toivat kuvitustyöt ja muotokuvat. Vuosina 1881 - 1886 hänellä oli töitä näytteillä myös Pariisin Salongissa.  

Italiaan Corcos palasi vuonna 1886. Hän meni armeijaan ja vähän myöhemmin kääntyi kristinuskoon. Kääntymisen syynä oli avioliiton solmiminen Emma Ciabattin kanssa. Aviopari asettui asumaan Firenzeen ja ystävystyi paikallisen älymystön kanssa. Hän maalasi muotokuvia paikallisista merkkihenkilöistä ja kirjoitteli paikallislehtiin novelleja.

Vuonna 1904 Corcos sai kutsun Saksan keisari Wilhelm II:lta tulla Potsdamiin. Häneltä tilattiin useita muotokuvia Sakan hallitsijahuoneen jäsenistä. 1920-luvulla hän kuului taiteilijaryhmä Gruppo Labronicoon yhdessä Ulvi Liegin kanssa. 

Corcos maalasi muotokuvat myös fasistidiktaattori Mussolinista ja kreivitär Annina Morosinista, säveltäjä Puccinista ja monista muista kuuluisuuksista.

Teoksia

Viitteet

Lisää aiheesta 
 http://books.google.fr/books?id=mq_SoQEACAAJ&source=gbs_ViewAPI&redir_esc=y
 http://www.artrenewal.org/artists/vittorio-matteo-corcos/522
 Italialaiset taidemaalarit
 Vuonna 1859 syntyneet
 Vuonna 1933 kuolleet
Rony Rex

Rony Vartio (s. 20 huhtikuuta 1989, Espoo), artistinimeltään Rony Rex, on suomalainen elektronisen musiikin artisti, DJ, tuottaja, promoottori ja radiojuontaja Helsingistä.

Ura 
Vartio aloitti DJ-uransa Rony Rexinä vuonna 2013, ja vuonna 2014 hänet äänestettiin parhaaksi nousevaksi DJ:ksi Suomessa. Seuraavan vuosikymmenen aikana Rony on nähty esiintymässä useissa suomalaisissa festivaaleissa, kuten Flow Festival, Weekend Festival, Provinsissi ja Ruisrock. Vartio järjesti samanaikaisesti myös omia Floorluv (2011–2014), Lasermehu (2015-), and Talli (2017-2019) -klubitapahtumiaan.

Rony Rex teki debyyttijulkaisunsa vuonna 2017 singlellään ''Sticky Fingers'' oululaisella Youth Control -levy-yhtiöllä. Myöhemmin hän on tehnyt kappaleita yhdessä kansainvälisten artistien, kuten Carla Monroen (Milk It, 2019), joka päätyi myös amerikkalaisen Billboardin Dance Chart -listalle, GIRLI:n (Cold Feet, 2020), GFOTY:n (Mile High, 2020) , SACREN (Awake Me, 2021) ja TT The Artistin (Heat & Direct Me, 2022) kanssa.

Vartion musiikkia on synkronoitua useisiin kansainvälisiin mainoskampanjoihin ja muuhun mediaan. Synkronointitapauksia ovat muun muassa Nickelodeonin 2020 Kid's Choise Awards -mainos (Milk It), Stella McCartneyn Pariisin Muotiviikkojen Show 2020 (Mona Lisa), kaksi Yves Saint Laurent meikkikampanjaa vuosina 2021 ja 2022 (Milk It), So You Think You Can Dance Yhdysvaltojen vuoden 2022 kaudella 17 (Snake). ''Milk It' -kappaletta on myös käytetty Love Island 2021 UK -sarjassa sekä Netlifixin vuoden 2022 Inventing Anna -sarjassa.

Vartio juonsi omaa elektronisen musiikin ohjelmaansa Bassoradiolla vuosina 2016-2018. Vuonna 2018 Vartio siirtyi Bassroradiolta YleX:lle, jossa hän juontaa viikoittaista  ''uuden klubimusiikin ohjelmaa''.

Diskografia

EP-levyt 

 F*cked It Up EP (2017)
 F*cked It Up (Remixes) (2017)
 Night Time CV (2021)

Singlet 

 Sticky Fingers (2017)
 Lift Yo Legs (2018)
 Lift Yo Legs (Remixed) (2018)
 Beepa (2018)
 Mona Lisa (2019)
 Milk It (2019)
 Surge (2020)
 Drip (2020)
 Mile High (Remixed) (2020)
 Cold Feet (2020)
 Drip (Remixed) (2020)
 Snake (2020)
 The Funk (2020)
 Snake - Dots Per Inch Remix (2020)
 Snake - Clerk Remix (2020)
 Snake - Valy Mo Remix (2020)
 Fabric (2021)
 Storm (2021)
 Awake Me (2021)
 Dead of Night (2021)
 Alligator (2022)
 Heat (2022)
 Storm - Max Ada Remix (2022)
 Direct Me (2022)

Remixit 

 Lake Jons - Colors - Rony Rex Remix (2017)
 TRU Concept - In Control - Rony Rex Remix (2019)
 Pat Lok - Know Me - Rony Rex Remix (2019)
 Keljet - Do This - Rony Rex Remix (2019)
 MKJ - Time - Rony Rex Remix (2020)
 SACRE - 09:00PM THE COCONUT BAR - Rony Rex & Kristian Lindell Remix (2020)
 warner case - in the dark - Rony Rex Remix (2020)
 Nelli Milan - Massii - Rony Rex Remix (2022)

Lähteet 

Suomalaiset elektronisen musiikin artistit
Vuonna 1989 syntyneet
Elävät henkilöt
Juhlan kunnia

Juhlan kunnia on lastenmusiikkiyhtye Pellekaija Pumin studioalbumi, joka julkaistiin 20. lokakuuta 2017. Albumilla on vaikutteita muunmuassa suomipopista, bluesista, folk-musiikista.

Kappaleet

Kokoonpano 
 Pekka Tonttila -  laulu, kitarat, ukulele , huuliharppu, okarina ja perkussiot
 Marko Kataja - urut, pianot ja muut kiipparit
 Tuula Tonttila - laulu ja perkussiot
 Tuomo Kuure - basso, laulu
 Hannu Risku - rummut

Lähteet 

Vuoden 2017  albumit
Pellekaija Pumin albumit
Pietarsaaren baptistiseurakunta

Pietarsaaren baptistiseurakunta eli Betania () on vuonna 1870 perustettu pietarsaarelainen baptistiseurakunta. Pietarsaaren baptistiseurakunta on manner-Suomen ensimmäinen baptistiseurakunta. Seurakunnan pastorina toimii Peter Sundqvist. Seurakunnan toimitilat sijaitsevat Pietarsaaren keskustassa, Kirkkokadulla.

Historia 
Pietarsaaren baptistiseurakunnan tausta on Viktor ja Anna Heikelin vuonna 1867 aloittamassa baptistisessa pyhäkoulu- ja seuratoiminnassa. Ensimmäiset baptistikokoukset järjestettiin Rosenlundin pappilassa. Heikelit järjestivät toukokuussa 1869 ahvenanmaalaisen saarnaajan H. A. Walenin Pietarsaareen ja järjestivät kuuden päivän mittaisen vierailun. Tämän vierailun aikana järjestettiin Suomen ensimmäinen baptistinen kastetilaisuus, kun maanviljelijä Petter Stormåns ja baptistisen päiväkodin opettaja Maria Ekqvist Stora Lysarholmenilla. Anna Heikel jatkoi pyhäkoulun pitämistä Pietarsaaressa.

Vuosina 1870–1872 Suomen alue oli ruotsalaisen Sundsvallin baptistiseurakunnan lähetysaluetta. Ajanjaksoa on kutsuttu äitibaptistiseurakunnan ajaksi, sillä ajanjaksoa kuvastivat useiden ruotsalaisten baptistisaarnaajien vierailut Pietarsaaressa. Suomen ensimmäinen baptistiseurakunta perustettiin Heikelien kotona 14. elokuuta 1870. Seurakunnan perustajien joukossa olivat Viktor ja Anna Heikelin lisäksi Anttoinetta Heikel sekä Alba Hellman, joka aloitti pyhäkoulun pitämisen Vaasassa 1871. Pietarsaaren baptistiseurakuntaa on kutsuttu äitikirkoksi, sillä useat alueella syntyneet baptistiseurakunnat kuuluivat samaan alkujaan laajaan Pedesören luterilaiseen seurakuntaan.

Maaliskuussa 1871 Pietarsaaressa tehtiin päätös oman kirkonrakennnuksen rakentamisesta. Pietarsaaresta baptismi leivisi lähiympäristöön Forsbyyn ja Munsalaan. Ensimmäoinen varsinainen baptistikonferenssi pidettiin Pietarsaaressa juhannuksena 1877.

Lähteet

Viitteet 

Suomen baptistiseurakunnat
Uskonto Pietarsaaressa
Vaasan ruotsalainen baptistiseurakunta

Vaasan ruotsalainen baptistiseurakunta () on vuonna 1881 perustettu vaasalainen baptistiseurakunta. Ruotsinkielinen baptistiseurakunta on Vaasan vanhin vapaakirkollinen seurakunta. Seurakunnan toimipaikka sijaitsee Vaasan keskustassa Raastuvankadulla. Seurakuntaan kuuluu noin 110 jäsentä. Seurakunnanjohtaja on Liselott Blomberg.

Vaasan ruotsalainen baptistiseurakunta perustettiin 25. tammikuuta 1881 ja siitä tuli yhdessä seuraavana vuonna perustetun Åmossan baptistiseurakunnan kanssa eteläisen Pohjanmaan baptistinen äitikirkko. Vuonna 1883 Vaasassa perustettiin seurakuntien piiriyhdistys, joka jossain määrin rikkoi itsenäisyyden perinnettä.

Baptistikirkko 
Seurakunnalla on toimitilat osoitteessa Raastuvankatu 44. Myös samalla tontilla sijaitseva puutalo on seurakunnan omistuksessa. Kirkossa on 300 paikkaa ja katosta riippuu peltiseppä Onni Koskisen valmistama kattokruunu. Kirkon sisutuksen on suunnitellut pietarsaarelainen Roger Wingren. Baptistikirkko on suosittu konserttipaikka ja tilan akustiikkaa on kehuttu.

Historia 
Vaasan baptistiseurakunta on Vaasan vanhin vapaakirkkoseurakunta. Ensimmäisen toimintavuoden aikana seurakunta kasvoi 28 jäsnenen seurakunnaksi. Alkuaikoina ehtoolliskysymys jakoi erimielisyyttä seurakunnassa. Aluksi seurakunta kokoontui kodeissa, mutta seurakunnan kasvaessa toiminta siirtyi Ebeneser-kappeliin Rauhankadulle. Kappelin täyttyessä seurakunta aloitti kirkon rakentamisen.

Seurakunnan rukoushuone rakentui vuonna 1931. Tammikuussa 1931 kirkko vihittiin käyttöön. Talvisodan aikaan baptistikirkon pihaan putosi pommi, joka vahingoitti yhtä kirkon seinää. Pommituksen vuoksi kirkko oli poissa käytössä hetken aikaa.

Vuonna 2015 seurakunta avusti pakolaisia. Seurakunnan pakolaistyöhön on osallistunut vuosina 2015–2021 yli 300 ihmistä. Seurakunnalla on ollut oma maahanmuuttajatyöhön erikoistunut pastori.

Katso myös 
 Vaasan baptistiseurakunta

Lähteet

Viitteet 

Suomen baptistiseurakunnat
Vaasan seurakunnat
Embraer TPNG

Embraer TPNG (Embraer Turboprop, Next Generation) on brasilialaisen Embraerin kehitteillä oleva potkuriturbiinikäyttöinen liikennelentokonemallisto. Koneen tekniset ratkaisut perustuvat pitkälti yhtiön Embraer E2-sarjan koneisiin. Uusiutuvaa lentopolttoainetta tukevat moottorit tulevat koneen takaosaan, mikä pienentää sisämelutasoa. Malleja on suunnitteilla kaksi: 50-paikkainen TP50 ja 90-paikkainen TP90. Koneen käyttökustannukset on arvioitu 15% pienemmiksi kuin kilpailevissa koneissa, ja istuinpaikkatiheys 25% suuremmaksi. Tavoite on saada matkalentonopeus 20% kilpailijoita suuremmaksi, mikä lähentelisi suihkukonenopeuksia. Kone on tarkoitus saada kaupalliseen käyttöön vuoteen 2028 mennessä.

Viitteet 
Ilmailu
Lentokoneet
Dimitri Van den Bergh

Dimitri Van den Bergh (s. 8. heinäkuuta 1994 Antwerpen, Belgia) on belgialainen dartsinpelaaja. Hän on voittanut kahdesti nuorten maailmanmestaruuden vuosina 2017 ja 2018, sekä World Matchplay -turnauksen vuonna 2020.

Ura 
Van den Bergh aloitti ammattilaisuransa 21-vuotiaana vuonna 2015. Vuosina 2018 ja 2020 hän selviytyi MM-kisojen puolivälieriin. Keväällä 2020 koronaviruspandemian alkaessa Van den Bergh oli kisamatkalla Englannissa eikä päässyt liikkumisrajoitusten vuoksi palaamaan kotimaahansa Belgiaan, ja asui koko ensimmäisen karanteenijakson ajan Englannin Suffolkissa walesilaisen kilpapelaajansa Peter Wrightin vieraana. Tämän jälkeen Van den Bergh saavutti ensimmäisen ammattilaisvoittonsa voittamalla Gary Andersonin vuoden 2020 World Matchplay -turnauksen finaalissa, ja nousi ensimmäistä kertaa maailmanrankingin 16 parhaan joukkoon.

Lähteet 

Belgialaiset urheilijat
Dartsinpelaajat
Vuonna 1994 syntyneet
Elävät henkilöt
Luettelo rock'n'swing-tanssien Suomen-mestareista

Tämä on luettelo rock'n'swing -tanssien suomenmestareista. Suomenmestaruuskilpailut ovat Suomen Tanssiurheiluliiton (STUL) alaisia kilpailuja. Suomenmestaruuskilpailuissa kilpaillaan seuraavissa tanssilajeissa: boogie woogie, bugg, lindy hop, rock'n'roll, rock'n'roll formaatio, rockabilly ja fusku.

Boogie woogie

Bugg

Jive 
Jivea kilpailtiin erillislajina 1950-1975 ja se siirtyi viidenneksi latinalaistanssiksi vuonna 1976.

Lindy hop

Rock'n'roll 
Rock'n'roll kilpailutoimintaa on ollut Suomessa vuosina 1956-1963 ja 1992-2018.

Rock'n'roll formaatio

Fusku

Rockabilly

Lähteet 

Luettelot suomalaisista urheilijoista
Rock'n'swing-tanssit
Michael Smith (dartsinpelaaja)

Michael Smith (s. 18. syyskuuta 1990 St. Helens, Englanti) on englantilainen dartsinpelaaja. Smith on nuorten maailmanmestari vuodelta 2013, sekä kuusinkertainen PDC:n major-turnauksen finalisti.

Ura 
Smith teki debyyttinsä PDC:n major-turnauksessa vuoden 2009 UK Openissa. Vuoden 2018 Premier League-turnauksessa hän selviytyi ensimmäistä kertaa urallaan major-turnauksen finaaliin, jonka hän hävisi Michael van Gerwenille. MM-kisojen finaaliin Smith on selviytynyt kahdesti, vuonna 2019 jolloin hän hävisi jälleen van Gerwenille, sekä vuonna 2022 jolloin voiton vei Peter Wright. Vuonna 2019 Smith nousi maailmanrankingin sijalle 3.

Lähteet 

Englantilaiset dartsinpelaajat
Vuonna 1990 syntyneet
Elävät henkilöt
Erkko Meri

Erkko Meri (s. 1991) on suomalainen urheiluvaikuttaja ja kirjailija. Siviiliammatiltaan hän on lakimies.

Meri on toiminut muun muassa Jalkapallon Juniorivalmentajat ry:n puheenjohtajana sekä lumilajien yhteisen kurinpitovaliokunnan jäsenenä. Lisäksi hän on kirjoittanut jalkapalloaiheisia teoksia vuodesta 2018 lähtien.

Teoksia 

 Valmennuskirja (yhdessä Aleksi Piiraisen ja Jussi-Pekka Savolaisen kanssa, Jalkapallon Juniorivalmentajat ry 2018)
 Parempia pelaajia (yhdessä Kyösti Lampisen ja Hannele Forsman-Lampisen kanssa, Readme.fi 2021) ISBN 9789523732872
 Martti Kuusela – Pallopoikana maailmalla (yhdessä Martti Kuuselan kanssa, Readme.fi 2022) ISBN 9789523734340

Lähteet
Pietarsaaren Ebeneser-seurakunta

Pietarsaaren Ebeneser-seurakunta () on vuonna 1892 perustettu pietarsaarelainen vapaaseurakunta. Seurakunnan toimitilat sijaitsevat Pietarsaaren keskustassa, Etelänummikadulla. Seurakunnan johtajana toimii pastori Stefan Löv. 

Seurakuntaan kuuluu noin 130 aktiivista jäsentä. Ebeneser-seurakunta aloitti vuonna 2017 uuden seurakunta- ja monitoimirakennuksen rakentamisen Pedersören Sandsundin alueelta. Seurakunnan tiloihin on suunnitelmissa yhdistää myös liiketiloja.

Historia 
Vapaakirkollinen toiminta syntyi Pietarsaaressa aikaisemmin baptistisessa liikkeessä vaikuttaneiden Heikelin sisarusten, Anna Heikelin ja Netta Heikelin toimesta. Ensimmäinen vapaakirkollinen saarnahuone perustettiin Pietarsaareen 1871 ja vuonna 1877 Heikelin sisarukset perustivat raittiusyhdistyksen. Netta Heikel kuvasi Pietarsaaren vapaaseurakuntaa "pieneksi, mutta kaiken mahdollisen vapauden toisilleen jättäväksi".

Lähteet 
 Hämelin, Eila, Rautamäki, Vappu: Tienraivaajat: Vapaakirkon naiset ilosanoman viejinä. Hämeenlinna: Päivä, 2001. ISBN 951-622-880-1 (sidottu)
 
 Salmensaari, S. S.: Suomen vapaakirkko. Tampere: Päivä, 1957

Viitteet 

Suomen vapaaseurakunnat
Uskonto Pietarsaaressa
Närpiön lähetysseurakunta

Närpiön vapaaseurakunta () on närpiöläinen vapaaseurakunta. Närpiön vapaaseurakunta kuuluu Missionskyrkan i Finland-kirkkokuntaan. Seurakunnan toimitilat sijaitsevat Närpiössä Smedjevägenillä.

Historia 
Vapaakirkollisuus sai jalansijaa muun muassa vöyriläisen Mårten Granbergin toiminnassa Närpiössä. Granberg työskenteli 1874 Ruotsisssa Gävlen seudulla ja osallistui P. P. Waldenströmin herätykseen. Granberg palasi Suomeen 1877 ja aloitti saarnaamisen Ylimarkussa vapaakirkollisten näkemysten mukaisesti. Myöhemmin Granbergia auttoivat Lars Öhman ja myöhemmin baptisti Erik Jansson.

Granbergin liike herätti hämmennystä uusilla toimintatavoillaan ja yleiseen pappeuteen viitaten kastekäytännöt vaihtelivat. Närpiöläinen Josef Mattsson Spelman kastoi ensimmäisenä vapaakirkollisuuden nimissä lokakuussa 1881 ja hänestä tuli myös vapaakirkollisuuden ensimmäinen saarnaaja. Närpiössä vieraili myös useita ruotsalaisia matkasaarnaajia. Mattsson Spelmanin serkku ja Frank Mangsin setä Matts Josefsson liittyi Närpiön vapaaherätykseen vuonna 1879. Josefsson yhdisti raittiusajatuksen evankeliointiin ja perusti Närpiön raittiusyhdistyksen. Josefssonista tuli myöhemmin lähetysyhdistyksen johtaja.

Saarnaajat ja johtajat 
 1881–1883: Josef Mattson Spelmans
 1883–1897: Matts Josefsson
 1897–1906: Otto Håkans
 1906: Gustaf Näsman
 1909: Oskar Andersson
 1910: Jonas Andersson
 1911: Th. Sundström
 1922–1924: E. Lindén
 1926–1928: Sigfrid Winberg
 1928–1931: Folke Johansson
 1931–1938: E. J. Sjöwall
 1940: John Lundberg
 1941–1943: Hjalmar Toivonen
 1943–1945: John Lundberg
 1945–1949: Frans Höglund
 1950–1952: Börje Nissfolk
 1954–1961: Bertel Österlund
 1964–1972: Curt Sandvik

Lähteet

Viitteet 

Suomen vapaaseurakunnat
Närpiön seurakunnat
Frank Mangs Center

Frank Mangs Center on Närpiön Ståbackan kylässä sijaitseva nähtävyys ja kurssikeskus. Keskus on perustettu tunnetun saarnamiehen ja kirjailijan, Frank Mangsin kotitilalle. Alueella sijaitsee Mangsintalo, joka on vanha talonpoikaistalo. Frank Mangs Center on perustettu vuonna 2002 ja sen tavoitteena on ylläpitää Frank Mangsin evankeliointi- ja herätysperintöä. Keskuksen ylläpidosta vastaa yhdistys, joka järjestää myös kristillisiä tapahtumia. Yhdistys tekee myös aktiivista televisio- ja radiotyötä.

Historia 
Suunnitelmat Frank Mangsin kotitilan kehittämiseksi virisivät Mangsin kuoltua vuonna 1995. Tilan kehittämiseksi perustettiin osakeyhtiö Ab Mangsgården Oy sekä keskusta ylläpitävä yhdistys. Keskuksen toiminta alkoi kesällä 2002 näytelmällä Frank Mangsin elämästä. Kesällä 2003 vietettiin keskuksen virallisia avajaisia. Keskus on hankkinut myös tekijänoikeudet Mangsin kirjalliseen tuotantoon.

Lähteet

Aiheesta muualla 
 Frank Mangs Centerin verkkosivusto

Närpiö
Vapaakristillisyys Suomessa
Suomen museot
Vaasan lähetysseurakunta

Vaasan lähetysseurakunta eli ruotsalainen vapaaseurakunta () on vuonna 1883 perustettu vaasalainen vapaaseurakunta. Seurakunta kuuluu Missionskyrkan i Finland-kirkkokuntaan. Seurakunnan toimitilat sijaitsevat Vaasan keskustassa, Rauhankadulla. Seurakunnan pastori on Anette Nyman. Vapaaseurakunta tuli alkuaikoinaan 1880-luvulla tunnetuksi vapaakirkollisuuden keskuksena joka henkilöityi erityisesti Alba Hellmanin ja Edvard Björkenheimin toimintaan.

Historia

Vapaakirkollisuuden keskus 
Baptistista pyhäkoulua pitäneen Alba Hellmanin ja tämän siskon Hildan kodista tuli 1870-luvun lopulla Vaasassa vapaakirkollisuuden keskus, mikä johtui pitkälti Hellmanin kirjeenvaihdosta mm. Grattan Guinnessin kanssa. Ruotsalaisen eversti K. A. Broadyn Vaasassa pitämä raittiusesitelmä teki vaikutuksen Hellmanin sisaruksiin, mikä johti Vaasan ehdottoman raittiuden seuran perustamiseen vuonna 1877. 

Vuonna 1878 Orisbergin kartanon isäntä Edvard Björkenheim liittyi raittiusseuraan vuonna 1878 ja hänen pitämät raittiuspuheet Vaasassa ja Orismalassa keräsivät runsaasti yleisöä. Björkenheimistä tuli Vapaa Lähetyksen yksi merkittävimmistä työntekijöistä toiminnan alkuvaiheessa. Syksyllä 1883 Björkenheimilla oli mahdollisuus kuunnella puolen vuoden ajan Boardmania, Moodya ja Sankeyta sekä anglo-amerikkalaisen pyhityksen johtajia kuten Hudson Tayloria, Grattan Guinesia ja Reginald Radcliffea.

Kehitys vapaaseurakunnaksi 
Hellmanin kodin ja Edvard Björkenheimin välinen yhteisö jätti jälkensä Vaasan ja sen lähiseutujen vapaakirkolliseen toimintaan. Hellmanin sisarukset hoitivat Raamattuseurojen myymälää ja Alba Hellman harjoitti merimieslähetystä. Lordi Radstockin vierailu Suomessa vaikutti myös Hellmaniin ja Radstockin tulkki A. F. Tiselius vieraili elokuussa 1879. Tiseliuksen saarnatoiminnan kautta vapaakirkolliset ystäväpiirit tulivat yhteen ja vähitellen heitä alettiin kutsumaan vapaaseurakunnaksi. Muodollinen siirtymä baptistikirkosta vapaaseurakunnalisuuteen tapahtui Vaasassa vuonna 1883, kun kymmenen vapaampaa ehtoolliskäytäntöä suosinutta saarnaaja A. W. Backmanin johdolla erosi seurakunnasta. Alkujaan vapaaseurakunta kokoontui Hellmanien kotona, mutta syyskuussa 1884 vihittiin käyttöön seurakunnan oma lähetystalo.

Lähteet 
 Hämelin, Eila, Rautamäki, Vappu: Tienraivaajat: Vapaakirkon naiset ilosanoman viejinä. Hämeenlinna: Päivä, 2001. ISBN 951-622-880-1 (sidottu)
 
 Salmensaari, S. S.: Suomen vapaakirkko. Tampere: Päivä, 1957
 Svanljung, Albert Fr.: Hilda Hellman: elämäkerrallisia piirteitä. Kuopio: Raittiuden ystävät, 1902. NBN-FI f415238

Viitteet

Aiheesta muualla 
 Seurakunnan verkkosivusto

Suomen vapaaseurakunnat
Vaasan seurakunnat
Rajalampi

Rajalampi voi tarkoittaa seuraavia:

 Rajalampi, lampi Hartolan ja Pertunmaan rajalla
 Rajalampi, lampi Heinolassa
 Rajalampi, lampi Hirvensalmella
 Rajalampi, lampi Kihniössä
 Rajalampi, lampi Konnevedellä
 Rajalampi, lampi Kouvolassa Repoveden kansallispuistossa
 Rajalampi, lampi Mikkelin Sydänmaanpohjassa
 Rajalampi, lampi Mäntyharjussa Repoveden kansallispuistossa
 Rajalampi, lampi Pertunmaan Kuhajärvellä
 Rajalampi, lampi Uuraisten Pirttiperällä
 Rajalampi, lampi Ähtäsin Ruokosessa
 Rajalampi, lampi Ähtärin Sappiossa
 Iso Rajalampi, lampi Kivijärvellä 
 Iso Rajalampi, lampi Mäntyharjussa
 Pieni Rajalampi, lampi Kivijärvellä 
 Pieni Rajalampi, lampi Mäntyharjussa.
Masi Saurén

Masi Saurén (s. 16. lokakuuta 1987 Helsinki) on suomalainen tanssija ja tanssinopettaja. Saurénin päälaji on boogie woogie, mutta hän kilpailee myös street tansseissa. 

Rock’n’swing -tansseissa hänellä on ollut useita pareja ja Saurén on voittanut monia suomenmestaruuksia (6 x boogie woogie, 3 x lindy hop ja 1 x bugg). Saurén on voittanut boogie woogien PM-hopeaa vuosina 2009 ja 2021 lindy hopin PM-hopeaa vuonna 2015, sekä boogie woogien PM-pronssin vuonna 2012. Hän on voittanut boogie woogien MM-kultaa vuonna 2021 ja MM-hopeaa vuonna 2022 yhdessä nykyisen parinsa Anna Tyutyunyukin kanssa.

Aiheesta muualla 

 HS.fi artikkeli Masi Saurénista ja Linda Lastusesta
 Haastattelu Masi Saurénista ja Anna Tyutyunyukista

Viitteet 

Suomalaiset tanssijat
Vuonna 1987 syntyneet